### | | | | --- | --- | | | | | --- | | **Teknik- og Miljøudvalget** 16. januar 2020 Sagsnr. 710-2015-10321 Dok.nr. 710-2019-238744 Kjeld Vestergaard | | 84.                 Nedlæggelse af en del af en privat fællesvej - [adresse] 808 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Bekendtgørelse af lov om private fællesveje |

###

**SAGENS INDHOLD**

Teknik- og Miljøudvalget skal i denne sag tage stilling til
ansøgning om nedlæg-gelse af den private fællesvej [adresse] på ejendommen
[adresse] 808, Sabro.

Ejeren af [adresse] 808, Sabro (matr. 16n, [adresse],
Simon Laursen) har 17. juni 2019 fremsendt ansøgning om nedlæggelsen. Der henvises til
vedlagte bilag.

**VURDERING**

Vejen er omfattet af reglerne i bekendtgørelsen om private
fællesveje, og Teknik- og Miljøudvalget skal efter § 12 i loven træffe
afgørelse om en privat fællesvej på landet kan nedlægges.

Den private fællesvej Iben Simonsen fungerer aktuelt som
adgangsvej for [adresse] 802, 808 og 810 samt som adgangsvej for Gartneriet
ROSA ApS for afhentning af affaldscontainere/servicering af vanddam.

Ansøgningen om nedlæggelse af den private fællesvej har
været sendt i høring i juli-august 2019. Ved høringsfristens udløb var der
indkommet indsigelserne primært vedrørende gående og cyklende adgang ad den
private fællesvej Iben Simonsen.

Teknik og Miljø bemærker, at spørgsmålet om opretholdelse af
adgang for gående og cyklende skal afklares efter naturbeskyttelseslovens
regler. Det er ejeren af ejendommen, Iben Simonsen 808, der kan ansøge om
eventuelt at nedlægge stiadgangen.

Ansøgningen om nedlæggelse af den private fællesvej på ejendommen
[adresse] 808 som egentlig vej for motoriseret færdsel henhører under
privatvejsloven. Det bemærkes i den forbindelse, at vejen ikke har været
anvendt som adgang for biler, lastbiler og traktorer i meget lang tid. Dette
forhold er afgørende for behandlingen af ansøgningen om nedlæggelse af vejen.

På baggrund af indsigelserne har ansøgningen været sendt i
ny høring med frist for indsigelser den 4. oktober 2019. Der er efter denne
dato ikke fremkommet flere indsigelser vedrørende nedlæggelse af den private
fællesvej [adresse] på ejendommen [adresse] 808, Sabro.

Teknik og Miljø vurderer, at selv om en del af den private
fællesvej [adresse] på ejendommen [adresse] 808 nedlægges, vil der stadig være
adgangsvej til ovennævnte ejendomme. Derfor kan ansøgningen imødekommes med
vilkår om, at alle udgifter vedrørende nedlæggelse/omlægning af den private
fællesvej, betales af ansøger efter § 76 i lov om private fællesveje.

**ØKONOMI**

Der er ingen økonomiske konsekvenser for Favrskov Kommune,
idet ansøger vil skulle afholde udgifterne til nedlæggelse af vejstrækningen.

**INDDRAGELSE**

Kommunen skal offentliggøre en påtænkt beslutning om
nedlæggelse eller omlægning af private fællesveje eller dele heraf.
Beslutningen skal samtidig meddeles til:

1) ejere af ejendomme, der grænser til vejen,

2) ejere af ejendomme, hvis adkomst eller rettigheder til
vejen er tinglyst, og

3) ejere af andre ejendomme, som må antages at have vejret
til vejen.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1.
At ansøgning om nedlæggelse af privat fællesvej [adresse] på ejendommen
[adresse] 808, Sabro, godkendes.

**BESLUTNING**

**Bilag**

|  |  |
| --- | --- |
| Ansøgning - [adresse] 808 - Spærring af privat fællesvej (Mandhusvej) | 710-2020-5150 |
| Høring - [adresse] 808 - Spærring af privat fællesvej (Mandhusvej) | 710-2019-131467 |